钦定古今图书集成/明伦汇编/官常典/第648卷 > 周洪
## 钦定古今图书集成/明伦汇编/官常典/第648卷 > 周洪

按《武昌府志》：“洪字廷诰，直隶上海人。成化十七年辛
丑进士。明年铨知蒲圻，督农种粟蓺麦，植桑麻，令妇
女业纺绩，治丝枲。土田高燥者，造筒车灌溉，民赖以
足衣食。又置号房及各乡社学，每学置田三十亩，令
生徒父母合力耕收，以为教读学俸。创义仓六所，储
谷三万石。至正德初，邑大旱，民赖以生。邑有大奸顽”，
大书其门，虽权右不避，民大感化。征拜监察御史。